CELEX: 52009PC0580
Language: el
Date: 2009-10-29
Title: Πρόταση Απόφαση του Συμβουλίου για τη χορήγηση μακροοικονομικής χρηματοδοτικής συνδρομής στην Ουκρανία (SEC(2009)1428)

Σημαντική ανακοίνωση νομικού περιεχομένου

|

52009PC0580

Πρόταση Απόφαση του Συμβουλίου για τη χορήγηση μακροοικονομικής χρηματοδοτικής συνδρομής στην Ουκρανία (SEC(2009)1428)  /* COM/2009/0580 τελικό- CNS 2009/0162 */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 29.10.2009COM(2009)580 τελικό2009/0162 (CNS)ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια τη χορήγηση μακροοικονομικής χρηματοδοτικής συνδρομής στην Ουκρανία(SEC(2009)1428)ΑΙΤΙΟΛΟΓΙΚΗ ΕΚΘΕΣΗΠλαίσιο της πρότασης |11 | Αιτιολογία και στόχοι της πρότασης Η Επιτροπή προτείνει να χορηγηθεί στην Ουκρανία μακροοικονομική χρηματοδοτική συνδρομή (ΜΧΣ) με τη μορφή δανείου, ανώτατου ύψους 500 εκατομμυρίων ευρώ. Η προτεινόμενη συνδρομή προορίζεται να συμβάλει στην κάλυψη των αναγκών της Ουκρανίας όσον αφορά το ισοζύγιο πληρωμών και την εξωτερική χρηματοδότηση του κρατικού της προϋπολογισμού, οι οποίες προσδιορίστηκαν από το Διεθνές Νομισματικό Ταμείο (ΔΝΤ). Θα στηρίξει το πρόγραμμα σταθεροποίησης των αρχών με σκοπό τη διασφάλιση διατηρήσιμων δημοσιονομικών και εξωτερικών λογαριασμών, και θα βοηθήσει με τον τρόπο αυτό την Ουκρανία να αντιμετωπίσει τις συνέπειες της παγκόσμιας χρηματοπιστωτικής κρίσης. Η προτεινόμενη μακροοικονομική χρηματοδοτική συνδρομή θα συμπληρώσει τη στήριξη από το ΔΝΤ που προβλέπεται δυνάμει της συμφωνίας Stand-By (SBA), η οποία εγκρίθηκε από το Συμβούλιο του ΔΝΤ το Νοέμβριο 2008. Θα συμπληρώσει επίσης την κοινοτική χρηματοδοτική συνδρομή προς την Ουκρανία, ανώτατου ύψους 110 εκατομμυρίων ευρώ, η οποία χορηγήθηκε από το Συμβούλιο το 2002[1], αλλά δεν έχει ακόμα υλοποιηθεί. Η Επιτροπή σκοπεύει να υλοποιήσει τη συνδρομή αυτή ως πρώτο βήμα της συνολικής χρηματοδοτικής συνδρομής της ΕΕ προς την Ουκρανία, η οποία θα ανέλθει συνεπώς συνολικά σε 610 εκατομμύρια ευρώ. Η κοινοτική ΜΧΣ θα έχει έκτακτο χαρακτήρα και περιορισμένη χρονική διάρκεια και η χορήγησή της θα εξαρτηθεί από την πρόοδο που θα σημειωθεί στην υλοποίηση του τρέχοντος προγράμματος του ΔΝΤ, αλλά και από την επιτυχή εκπλήρωση των όρων οικονομικής πολιτικής οι οποίοι θα συνοδεύουν την εν λόγω συνδρομή. |120 | Γενικό πλαίσιο Η διαδικασία μετάβασης της Ουκρανίας από κρατικά ελεγχόμενη σε οικονομία της αγοράς υπήρξε σχετικά δυσχερής: το πραγματικό ΑΕΠ της Ουκρανίας το 2008 εξακολουθούσε να είναι αρκετά κατώτερο εκείνου του 1990. Το 2000 σημειώθηκε ανάκαμψη της ανάπτυξης, μετά από παρατεταμένη συρρίκνωση· ο μέσος ρυθμός ανάπτυξης την περίοδο 2000-2008 ανήλθε σε 6,9%. Ωστόσο, από την έναρξη της παγκόσμιας κρίσης, η οικονομική κατάσταση της χώρας επιδεινώθηκε δραματικά. Το 2008, η αύξηση του πραγματικού ΑΕΠ ανήλθε σε 2,5% και το πρώτο τρίμηνο του 2009 το ΑΕΠ εκτιμάται ότι έχει συρρικνωθεί κατά 20% περίπου σε ετήσια βάση. Οι τελευταίες προβλέψεις του ΔΝΤ για το τρέχον έτος καταδεικνύουν μείωση του πραγματικού ΑΕΠ της τάξης του 14%. Αφότου εγκρίθηκε δέσμη προσαρμογών για την αντιμετώπιση της κρίσης, στις οποίες περιλαμβανόταν και η υποτίμηση του νομίσματος, το ισοζύγιο τρεχουσών συναλλαγών της Ουκρανίας βελτιώθηκε σημαντικά και, ενώ το 2008 σημειώθηκε έλλειμμα 7,2% του ΑΕΠ, το 2009 αναμένεται να υπάρξει πλεόνασμα 0,5% του ΑΕΠ. Η βελτίωση αυτή αντικατοπτρίζει κυρίως τη μείωση του εμπορικού ελλείμματος. Ωστόσο, ενώ το ισοζύγιο τρεχουσών συναλλαγών της Ουκρανίας αναμένεται να παρουσιάσει μικρό πλεόνασμα το 2009, ο λογαριασμός κίνησης κεφαλαίων παρουσιάζει έλλειμμα: η απώλεια εμπιστοσύνης οδήγησε σε διαρροή κεφαλαίων, αντιστροφή των κεφαλαιακών εισροών και μείωση των άμεσων ξένων επενδύσεων. Οι ισχυρές πιέσεις στον λογαριασμό κίνησης κεφαλαίων προκάλεσαν ισχυρές πιέσεις στα διεθνή αποθεματικά τα οποία κατέστη δυνατό να διατηρηθούν σε κατάλληλο επίπεδο μόνον με τη χρηματοδότηση από το ΔΝΤ στο πλαίσιο της SBA. Επίσης, η χαμηλότερη οικονομική δραστηριότητα οδηγεί σε σημαντικό έλλειμμα δημοσιονομικών εσόδων με αποτέλεσμα τη διεύρυνση του δημοσιονομικού ελλείμματος. Οι τελευταίες προβλέψεις που πραγματοποιήθηκαν στο πλαίσιο της δεύτερης προγραμματισμένης επισκόπησης της SBA τείνουν προς στόχο δημοσιονομικού ελλείμματος 8,6% του ΑΕΠ το 2009. Οι αποφάσεις οικονομικής πολιτικής που υιοθετήθηκαν από τις αρχές της Ουκρανίας το φθινόπωρο του 2008 κατέστησαν δυνατή την επίτευξη συμφωνίας με το ΔΝΤ για χρηματοδοτική ρύθμιση. Το Νοέμβριο του 2008, το Συμβούλιο του ΔΝΤ ενέκρινε 24μηνη SBA ύψους 16,5 δισ. USD, που αντιπροσωπεύει 802% των τραβηκτικών δικαιωμάτων της Ουκρανίας. Η έκτακτη πρόσβαση δικαιολογήθηκε από σοβαρή κρίση στο ισοζύγιο τρεχουσών συναλλαγών και στον λογαριασμό κίνησης κεφαλαίων που αντιμετωπίζει η Ουκρανία από τα τέλη του 2008. Το σοκ από τη δυσμενή εξέλιξη των όρων των συναλλαγών, λόγω μείωσης της ζήτησης προϊόντων όπως ο ουκρανικός χάλυβας, συνέπεσε με την έλλειψη χρηματοδότησης εξαιτίας της τραπεζικής κρίσης και της μειωμένης εμπιστοσύνης των καταθετών. Άλλοι παράγοντες που κατέστησαν δυνατή την έκτακτη αυτή πρόσβαση στη χρηματοδότηση του ΔΝΤ είναι (i) η διατηρήσιμη θέση όσον αφορά το εξωτερικό και το δημόσιο χρέος, (ii) οι καλές μελλοντικές προοπτικές της Ουκρανίας να αποκτήσει εκ νέου πρόσβαση στις ιδιωτικές κεφαλαιαγορές, και (iii) η δέσμευση των αρχών να προβούν σε μεταρρύθμιση των πολιτικών τους. Το διετές πρόγραμμα του ΔΝΤ δίνει έμφαση στην αρχή της περιόδου. Η πρώτη δόση δανείου 4,5 δισ. USD εκταμιεύτηκε αμέσως μετά την απόφαση του Συμβουλίου του ΔΝΤ. Η δεύτερη εκταμίευση ποσού 2,8 δισ. USD, η οποία αρχικά καθυστέρησε λόγω διαφωνιών μεταξύ της κυβέρνησης της Ουκρανίας και του ΔΝΤ σχετικά με αρκετές πτυχές του προγράμματος, πραγματοποιήθηκε τελικά τον Μάιο 2009. Ένα μεγάλο μέρος της δεύτερης δόσης του δανείου (1,9 δισ ευρώ) διοχετεύτηκε άμεσα στον προϋπολογισμό, ώστε να μπορέσει η Ουκρανία να εκπληρώσει τις υποχρεώσεις της αναφορικά με το εξωτερικό χρέος. Το Συμβούλιο του ΔΝΤ ενέκρινε στο τέλος Ιουλίου 2009 την εκταμίευση της τρίτης δόσης δανείου ύψους 3,3 δισ ευρώ. Η δόση αυτή διατέθηκε εξ ολοκλήρου στον προϋπολογισμό για να ικανοποιηθούν υποχρεώσεις της γενικής κυβέρνησης όσον αφορά εξωτερικές πληρωμές. |130 | Ισχύουσες διατάξεις στο πεδίο που αφορά η πρόταση Το 2002, το Συμβούλιο εξέδωσε απόφαση για την παροχή μεσοπρόθεσμης μακροοικονομικής χρηματοδοτικής συνδρομής προς την Ουκρανία, ανώτατου ύψους 110 εκατ. ευρώ. Καμία εκταμίευση δεν πραγματοποιήθηκε στο πλαίσιο του προγράμματος αυτού λόγω μη εκπλήρωσης των σχετικών προϋποθέσεων. Η απόφαση του Συμβουλίου εξακολουθεί να ισχύει και η Επιτροπή σκοπεύει να την υλοποιήσει πριν τη νέα προτεινόμενη συνδρομή. |140 | Συνοχή με άλλες πολιτικές και στόχους της Ένωσης Το πρόγραμμα ΜΧΣ είναι συμπληρωματικό με την κοινοτική χρηματοδότηση, από άλλες πηγές, ιδιαίτερα με τη μεσοπρόθεσμη στήριξη ΕΜΓΕΣ του προϋπολογισμού στο πλαίσιο της εθνικής στρατηγικής για τη συνεργασία της ΕΕ με την Ουκρανία. Με τον τρόπο αυτό θα μπορέσει να αυξηθεί η επιρροή της ΕΕ στη διαδικασία λήψης αποφάσεων στην Ουκρανία και να βοηθηθεί η Ουκρανία στην αντιμετώπιση της τρέχουσας σοβαρής οικονομικής κρίσης. Το πρόγραμμα ΜΧΣ είναι επίσης συμπληρωματικό της εξωτερικής χρηματοδότησης από το ΔΝΤ και την Παγκόσμια Τράπεζα και από διμερείς δωρητές. Η ΜΧΣ χορηγείται ενώ ταυτόχρονα η ΕΕ συμβάλλει επίσης στην κινητοποίηση της χρηματοδότησης για τη στήριξη της μεταρρύθμισης της Ουκρανίας στον ενεργειακό τομέα. Η Επιτροπή και οι εμπλεκόμενοι οργανισμοί (ΔΝΤ, Παγκόσμια Τράπεζα, ΕΤΑΑ και ΕΤΕπ), σύμφωνα με τους οικείους κανόνες, δυνατότητες και προϋποθέσεις, συνεργάζονται σε μια δέσμη μέτρων στήριξης προς τις αρχές της Ουκρανίας, που αποσκοπεί στην εξεύρεση βιώσιμης λύσης όσον αφορά τη διαμετακόμιση του φυσικού αερίου και τις σχετικές υποχρεώσεις πληρωμής της Ουκρανίας, μεσοπρόθεσμα. Η προτεινόμενη ΜΧΣ δεν προορίζεται να συνδέεται άμεσα με την εν λόγω δέσμη. Ωστόσο, θα στηρίξει, ιδιαίτερα με την προσθήκη των κατάλληλων όρων, την οικονομική σταθεροποίηση και τις μεταρρυθμίσεις στην Ουκρανία, συμπεριλαμβανομένων μεταρρυθμίσεων στον τομέα του φυσικού αερίου και συνοδευτικών μεταρρυθμίσεων στο κοινωνικό δίχτυ ασφαλείας. |Διαβούλευση με τα ενδιαφερόμενα μέρη και εκτίμηση αντίκτυπου |Διαβούλευση με τους ενδιαφερόμενους |219 | Κατά την προετοιμασία της παρούσας πρότασης, οι υπηρεσίες της Επιτροπής ήρθαν σε επαφή με τις ουκρανικές αρχές, το ΔΝΤ, την Παγκόσμια Τράπεζα, την ΕΤΑΑ και με δυνητικούς διμερείς δωρητές και δανειστές, προκειμένου να συζητήσουν τις ανάγκες συνδρομής. Ζητήθηκες η γνώμη της Οικονομικής και Δημοσιονομικής Επιτροπής και δεν προβλήθηκαν αντιρρήσεις. Μετά την έγκριση της απόφασης του Συμβουλίου, οι υπηρεσίες της Επιτροπής θα διαπραγματευθούν με τις αρχές της Ουκρανίας μνημόνιο συμφωνίας και συμφωνία δανειοδότησης ώστε να καθοριστούν οι λεπτομέρειες υλοποίησης της συνδρομής. |Συγκέντρωση και αξιοποίηση εμπειρογνωμοσύνης |229 | Η Επιτροπή θα διενεργήσει, με τη βοήθεια εξωτερικών συμβούλων, επιχειρησιακή αξιολόγηση της ποιότητας και αξιοπιστίας των δημόσιων χρηματοοικονομικών κυκλωμάτων και διοικητικών ελέγχων της Ουκρανίας. |230 | Εκτίμηση επιπτώσεων Η μακροοικονομική χρηματοδοτική συνδρομή θα έχει άμεσο αντίκτυπο στο ισοζύγιο πληρωμών και στον κρατικό προϋπολογισμό της Ουκρανίας και με τον τρόπο αυτόν θα συμβάλει στην ελάττωση των χρηματοδοτικών περιορισμών για την εφαρμογή του οικονομικού προγράμματος των αρχών της χώρας. Η μακροοικονομική χρηματοδοτική συνδρομή θα στηρίξει περαιτέρω τους γενικούς στόχους του προγράμματος σταθεροποίησης που συμφωνήθηκε με το ΔΝΤ. Η χρηματοδότηση έργων ή/και η χορήγηση τεχνικής βοήθειας δεν ενδείκνυνται για την υλοποίηση των μακροπρόθεσμων αυτών στόχων. Η συνδρομή θα λάβει τη μορφή στήριξης του ισοζυγίου πληρωμών και του προϋπολογισμού, κατά τρόπον ώστε οι εκταμιεύσεις να συμβάλουν στο σχηματισμό αποθεματικών στην Κεντρική Τράπεζα και στην ικανοποίηση των αναγκών εξωτερικής χρηματοδότησης του κρατικού προϋπολογισμού, όπως προβλέπεται στο πρόγραμμα μακροοικονομικής σταθεροποίησης. |Νομικά στοιχεία της πρότασης |305 | Συνοπτική παρουσίαση των προτεινόμενων μέτρων Η Επιτροπή προτείνει να χορηγηθεί στην Ουκρανία μακροοικονομική χρηματοδοτική συνδρομή με τη μορφή δανείου, ανώτατου ύψους 500 εκατομμυρίων ευρώ. Προς το σκοπό αυτό, η Επιτροπή εξουσιοδοτείται δανειστεί το αντίστοιχο ποσό στις κεφαλαιαγορές ή από χρηματοδοτικούς οργανισμούς. Η συνδρομή αυτή θα προστεθεί στο ποσό των 110 εκατ. ευρώ που χορηγήθηκε με την απόφαση 2002/639/ΕΚ του Συμβουλίου, αποτελώντας την πρώτη φάση της συνολικής χρηματοδοτικής στήριξης της ΕΕ προς την Ουκρανία. Η συνδρομή θα διατεθεί σε δύο δόσεις. Η μέγιστη μέση διάρκεια του δανείου δεν υπερβαίνει τα 15 έτη. Τη συνδρομή θα διαχειρίζεται η Επιτροπή, η οποία θα συμφωνήσει με τις αρχές της Ουκρανίας τους ειδικούς όρους οικονομικής πολιτικής και χρηματοδότησης που θα διέπουν την καταβολή των δόσεων του δανείου. Θα ληφθούν δεόντως υπόψη ειδικά μέτρα για την πρόληψη της απάτης και άλλων παρατυπιών, σύμφωνα με τον δημοσιονομικό κανονισμό. Η συνδρομή θα συνάδει πλήρως με τους μακροοικονομικούς στόχους που έχουν ήδη τεθεί στα προγράμματα οικονομικής πολιτικής της Ουκρανίας και έχουν συμφωνηθεί με το ΔΝΤ. Θα είναι επίσης συνεπής με τους πιο μακροπρόθεσμους στόχους πολιτικής που προβλέπονται στη Συμφωνία Εταιρικής Σχέσης και Συνεργασίας ΕΕ-Ουκρανίας και, πιο πρόσφατα, στο Σχέδιο Δράσης ΕΕ-Ουκρανίας που εγκρίθηκε το 2005 στο πλαίσιο της Ευρωπαϊκής Πολιτικής Γειτονίας και της υπό διαπραγμάτευση Συμφωνίας Σύνδεσης. Όσον αφορά τους ειδικούς όρους οικονομικής πολιτικής που συνοδεύουν την εκταμίευση του δανείου, η Επιτροπή σκοπεύει να επικεντρωθεί σε περιορισμένο αριθμό τομέων, μεταξύ των οποίων η διαχείριση των δημοσίων οικονομικών και οι μεταρρυθμίσεις στο κοινωνικό δίχτυ ασφαλείας που συνδέονται με τη μεταρρύθμιση του ενεργειακού τομέα. Επίσης, η Επιτροπή μπορεί να στοχεύσει σε συγκεκριμένες πολιτικές ιδιαίτερης σημασίας, όπως οι προτεραιότητες που προσδιορίστηκαν στην έκθεση για την πορεία υλοποίησης της Ευρωπαϊκής Πολιτικής Γειτονίας (έκθεση προόδου της ΕΠΓ) του Απριλίου 2009, ή σε μέτρα που θα κριθούν κατάλληλα μετά την επιχειρησιακή αξιολόγηση. |310 | Νομική βάση Άρθρο 308 της Συνθήκης. |329 | Αρχή της επικουρικότητας Η πρόταση υπάγεται στην αποκλειστική αρμοδιότητα της Κοινότητας. Κατά συνέπεια, δεν εφαρμόζεται η αρχή της επικουρικότητας. |Αρχή της αναλογικότητας Η πρόταση συνάδει με την αρχή της αναλογικότητας για τους ακόλουθους λόγους. |331 | Το ποσό της νέας προτεινόμενης συνδρομής – έως 500 εκατ. ευρώ – αντιστοιχεί στο 25% περίπου των εναπομενουσών αναγκών εξωτερικής χρηματοδότησης της Ουκρανίας για το 2009, πέραν της μακροοικονομικής στήριξης που παρέχεται από το ΔΝΤ και την Παγκόσμια Τράπεζα. Οι ανάγκες αυτές εκτιμώνται από το ΔΝΤ σε 2,8 δισ. USD ή 2 δισ. ευρώ. Ο επιμερισμός αυτός της επιβάρυνσης από την Κοινότητα λαμβάνει υπόψη την τρέχουσα εξαιρετική συγκυρία, καθώς το ξέσπασμα της παγκόσμιας κρίσης έχει σοβαρό αντίκτυπο στην οικονομία της Ουκρανίας. |Επιλογή μέσων |341 | Προτεινόμενα μέσα: άλλα. |342 | Ελλείψει κανονισμού-πλαισίου που να διέπει το μέσο μακροοικονομικής χρηματοδοτικής συνδρομής, μόνον ad hoc αποφάσεις του Συμβουλίου βάσει του άρθρου 308 της Συνθήκης μπορούν να αποτελέσουν νομική βάση για την παρούσα συνδρομή. |Δημοσιονομικές επιπτώσεις |401 | Σύμφωνα με τον κανονισμό για το Ταμείο εγγυήσεων[2], η τροφοδότηση του εν λόγω Ταμείου αναμένεται να λάβει χώρα το 2012 και να ανέλθει σε ανώτατο ύψος 45 εκατ. ευρώ. Το ποσό αυτό αντιστοιχεί στο 9% των 500 εκατ. ευρώ του δανείου που αναμένεται να εκταμιευθούν το 2010. |Πρόσθετες πληροφορίες |Ρήτρα επανεξέτασης / αναθεώρησης / λήξης ισχύος. |533 | Η πρόταση καθορίζει περιορισμένη περίοδο διαθεσιμότητας. |1.  2009/0162 (CNS)ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια τη χορήγηση μακροοικονομικής χρηματοδοτικής συνδρομής στην ΟυκρανίαΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 308,την πρόταση της Επιτροπής[3],τη γνώμη του Ευρωπαϊκού Κοινοβουλίου[4],Έπειτα από διαβουλεύσεις με την Οικονομική και Δημοσιονομική Επιτροπή,Εκτιμώντας τα ακόλουθα:2.  Οι σχέσεις μεταξύ της Ουκρανίας και της Ευρωπαϊκής Ένωσης εξελίσσονται στο πλαίσιο της Ευρωπαϊκής Πολιτικής Γειτονίας. Το 2005, η Κοινότητα και η Ουκρανία συμφώνησαν ως προς ένα σχέδιο δράσης στο πλαίσιο της Ευρωπαϊκής Πολιτικής Γειτονίας, το οποίο καθορίζει μεσοπρόθεσμες προτεραιότητες για τις σχέσεις ΕΕ-Ουκρανίας. Από το 2007, η Κοινότητα και η Ουκρανία διαπραγματεύονται Συμφωνία Σύνδεσης, η οποία αναμένεται να αντικαταστήσει την υφιστάμενη Συμφωνία Εταιρικής Σχέσης και Συνεργασίας. Το πλαίσιο των σχέσεων ΕΕ-Ουκρανίας ενισχύεται περαιτέρω με τη νεοδρομολογηθείσα Ανατολική Εταιρική Σχέση.3.  Η ουκρανική οικονομία πλήττεται ολοένα και περισσότερο από τη διεθνή χρηματοπιστωτική κρίση, με δραματική μείωση της παραγωγής, επιδείνωση της δημοσιονομική θέσης και αύξηση των αναγκών εξωτερικής χρηματοδότησης.4.  Η χρηματοδοτική συνδρομή του Διεθνούς Νομισματικού Ταμείου (ΔΝΤ) συμβάλλει στην οικονομική σταθεροποίηση και ανάκαμψη της Ουκρανίας. Η συμφωνία Stand-By (SBA) του ΔΝΤ για την Ουκρανία εγκρίθηκε το Νοέμβριο 2008.5.  Μετά από περαιτέρω επιδείνωση της δημοσιονομικής θέσης, μεγάλο μέρος της δεύτερης δόσης δυνάμει της SBA του ΔΝΤ και ολόκληρο το ποσό της τρίτης δόσης διοχετεύτηκαν στον προϋπολογισμό.6.  Η Ουκρανία ζήτησε μακροοικονομική χρηματοδοτική συνδρομή από την Κοινότητα ενόψει της επιδείνωσης της οικονομικής κατάστασης και των προοπτικών.7.  Δεδομένου του εναπομένοντος χρηματοδοτικού ελλείμματος για το 2009-2010 στο ισοζύγιο πληρωμών, η μακροοικονομική χρηματοδοτική συνδρομή θεωρείται ως η ενδεδειγμένη απάντηση στο αίτημα της Ουκρανίας για τη στήριξη της οικονομικής σταθεροποίησης, σε συνδυασμό με το τρέχον πρόγραμμα του ΔΝΤ. Η παρούσα μακροοικονομική χρηματοδοτική συνδρομή αναμένεται επίσης να συμβάλλει στη μείωση των αναγκών εξωτερικής χρηματοδότησης του κρατικού προϋπολογισμού.8.  Η μακροοικονομική χρηματοδοτική συνδρομή παρέχεται στην Ουκρανία επιπλέον της δανειακής διευκόλυνσης βάσει της απόφασης 2002/639/ΕΚ του Συμβουλίου, της 12ης Ιουλίου 2002, για τη χορήγηση συμπληρωματικής μακροοικονομικής χρηματοδοτικής συνδρομής στην Ουκρανία[5]9.  Προκειμένου να διασφαλιστεί η αποτελεσματική προστασία των οικονομικών συμφερόντων της Κοινότητας σε σχέση με την παρούσα μακροοικονομική χρηματοδοτική συνδρομή, είναι απαραίτητο να λάβει η Ουκρανία τα κατάλληλα μέτρα πρόληψης και καταπολέμησης της απάτης, της διαφθοράς και όλων των παρατυπιών που συνδέονται με τη συνδρομή αυτή και να προβλεφθούν έλεγχοι από την Επιτροπή και το Ελεγκτικό Συνέδριο.10.  Η αποδέσμευση της παρούσας μακροοικονομικής χρηματοδοτικής συνδρομής δεν θίγει τις εξουσίες της αρμόδιας για τον προϋπολογισμό αρχής.11.  Η διαχείριση της συνδρομής αυτής πρέπει να ανατεθεί στην Επιτροπή, σε συνεργασία με την Οικονομική και Δημοσιονομική Επιτροπή.12.  Για την έγκριση της παρούσας συνδρομής, η Συνθήκη δεν προβλέπει εξουσίες άλλες από τις προβλεπόμενες στο άρθρο 308,ΑΠΟΦΑΣΙΖΕΙ:Άρθρο 11. Η Κοινότητα θέτει στη διάθεση της Ουκρανίας μακροοικονομική χρηματοδοτική συνδρομή με τη μορφή δανειακής διευκόλυνσης ανώτατου ποσού 500 εκατ. ευρώ σε κεφάλαιο και μέγιστης διάρκειας 15 ετών, με σκοπό τη στήριξη της οικονομικής σταθεροποίησης της Ουκρανίας και την ελάφρυνση των αναγκών της, οι οποίες προσδιορίστηκαν στο τρέχον πρόγραμμα του ΔΝΤ, όσον αφορά το ισοζύγιο πληρωμών και τον προϋπολογισμό.2. Προς το σκοπό αυτό, εξουσιοδοτείται η Επιτροπή να δανειστεί τους αναγκαίους πόρους εξ ονόματος της Ευρωπαϊκής Κοινότητας.3. Την εκταμίευση της Κοινοτικής χρηματοδοτικής συνδρομής διαχειρίζεται η Επιτροπή κατά τρόπο συνεπή με τις συμφωνίες και τις συνεννοήσεις μεταξύ του ΔΝΤ και της Ουκρανίας.4. Η χρηματοδοτική συνδρομή της Κοινότητας διατίθεται για δύο έτη, αρχής γενομένης από την πρώτη μέρα μετά την έναρξη ισχύος του μνημονίου συμφωνίας που αναφέρεται στο άρθρο 2 παράγραφος 1. Εφόσον το απαιτήσουν οι περιστάσεις, η Επιτροπή μπορεί ωστόσο να αποφασίσει, μετά από διαβούλευση με την Οικονομική και Δημοσιονομική Επιτροπή, να παρατείνει την περίοδο διάθεσης της ενίσχυσης κατά ένα έτος, το πολύ.Άρθρο 21. Η Επιτροπή εξουσιοδοτείται να συμφωνήσει με τις ουκρανικές αρχές, μετά από διαβούλευση με την Οικονομική και Δημοσιονομική Επιτροπή, τους όρους της οικονομικής πολιτικής και τους χρηματοδοτικούς όρους που συνδέονται με την Κοινοτική μακροοικονομική χρηματοδοτική συνδρομή, οι οποίοι πρόκειται να καθοριστούν σε μνημόνιο συμφωνίας. Οι όροι πρέπει να συνάδουν με τις συμφωνίες ή τις συνεννοήσεις μεταξύ του ΔΝΤ και της Ουκρανίας. Οι λεπτομερείς χρηματοδοτικοί όροι της συνδρομής ορίζονται σε Συμφωνία Δανεισμού που πρόκειται να συναφθεί μεταξύ της Επιτροπής και των αρχών της Ουκρανίας.2. Κατά την υλοποίηση της κοινοτικής χρηματοδοτικής συνδρομής, η Επιτροπή παρακολουθεί την αξιοπιστία των ρυθμίσεων χρηματοδοτικής διαχείρισης, των διοικητικών διαδικασιών και των μηχανισμών εσωτερικού και εξωτερικού ελέγχου της Ουκρανίας που υπεισέρχονται στην υλοποίηση της παρούσας συνδρομής.3. Η Επιτροπή ελέγχει σε τακτά διαστήματα εάν οι οικονομικές πολιτικές της Ουκρανίας είναι σύμφωνες με τους στόχους της Κοινοτικής συνδρομής και εάν πληρούνται ικανοποιητικά οι συμφωνηθέντες όροι οικονομικής πολιτικής. Στο πλαίσιο αυτό, η Επιτροπή έχει στενή συνεργασία με το ΔΝΤ και την Παγκόσμια Τράπεζα και, εφόσον απαιτείται, με την Οικονομική και Δημοσιονομική Επιτροπή.Άρθρο 31. Η παρούσα κοινοτική χρηματοδοτική συνδρομή διατίθεται από την Επιτροπή στην Ουκρανία μέσω δύο δόσεων δανείου, βάσει των όρων της παραγράφου 2. Το ύψος εκάστης δόσης θα οριστεί σε μνημόνιο συμφωνίας.2. Η απόφαση της Επιτροπής για την εκταμίευση των δόσεων εξαρτάται από την ικανοποιητική υλοποίηση των όρων οικονομικής πολιτικής που συμφωνούνται στο μνημόνιο συμφωνίας. Η εκταμίευση της δεύτερης δόσης πραγματοποιείται τουλάχιστον τρεις μήνες μετά την εκταμίευση της πρώτης δόσης.3. Τα κοινοτικά κονδύλια καταβάλλονται στην Εθνική Τράπεζας της Ουκρανίας. Με την επιφύλαξη των όρων που πρόκειται να συμφωνηθούν στο μνημόνιο συμφωνίας, συμπεριλαμβανομένης της επιβεβαίωσης των υπολειπόμενων δημοσιονομικών χρηματοδοτικών αναγκών, κονδύλια μεταβιβάζονται στο Υπουργείο Οικονομικών της Ουκρανίας ως τελικό αποδέκτη.Άρθρο 41. Οι δανειοληπτικές και δανειοδοτικές πράξεις που αναφέρονται στην παρούσα απόφαση διενεργούνται σε ευρώ με την ίδια τοκοφόρο ημερομηνία και δεν συνεπάγονται για την Κοινότητα μετατροπή των προθεσμιών λήξης ούτε ανάληψη κινδύνων συναλλάγματος ή επιτοκίου, ή άλλου εμπορικού κινδύνου.2. Η Επιτροπή λαμβάνει τα κατάλληλα μέτρα, εφόσον ζητηθεί από την Ουκρανία, προκειμένου να διασφαλίσει την προσθήκη στους όρους και τις προϋποθέσεις του δανείου ρήτρας πρόωρης εξόφλησης και την ύπαρξη ανάλογης ρήτρας στους όρους και τις προϋποθέσεις των δανειοληπτικών πράξεων.3. Κατόπιν αιτήματος της Ουκρανίας, και εφόσον η συγκυρία επιτρέπει μείωση του επιτοκίου του δανείου, η Επιτροπή μπορεί να αναχρηματοδοτήσει το σύνολο ή μέρος των αρχικών δανειοληπτικών πράξεών της ή να αναπροσαρμόσει τους αντίστοιχους χρηματοδοτικούς όρους. Οι πράξεις αναχρηματοδότησης ή αναπροσαρμογής πρέπει να διενεργούνται υπό τους όρους που προβλέπονται στην παράγραφο 1 και να μην έχουν ως αποτέλεσμα την παράταση της μέσης διάρκειας των οικείων δανείων, ούτε την αύξηση του υπολοίπου κεφαλαίου που οφείλεται κατά την ημερομηνία διεξαγωγής των πράξεων αυτών.4. Το σύνολο των εξόδων της Κοινότητας που απορρέουν άμεσα από τις δανειοληπτικές και τις δανειοδοτικές πράξεις στο πλαίσιο της παρούσας απόφασης βαρύνουν την Ουκρανία.5. Η Οικονομική και Δημοσιονομική Επιτροπή ενημερώνεται για εξελίξεις στις πράξεις που αναφέρονται στις παραγράφους 2 και 3.Άρθρο 5Η Κοινοτική χρηματοδοτική συνδρομή υλοποιείται σύμφωνα με τις διατάξεις του κανονισμού (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων[6], και τους κανόνες εφαρμογής του[7]. Ειδικότερα, το μνημόνιο συμφωνίας και η συμφωνία επιχορήγησης/δανειοδότησης που πρόκειται να συναφθούν με τις αρχές της Ουκρανίας προβλέπουν τη λήψη κατάλληλων μέτρων από την Ουκρανία για την πρόληψη και την καταπολέμηση της απάτης, της διαφθοράς και οποιασδήποτε άλλης παρατυπίας σε σχέση με τη συνδρομή. Προβλέπουν επίσης την πραγματοποίηση ελέγχων από την Επιτροπή, συμπεριλαμβανομένης της Ευρωπαϊκής Υπηρεσίας Καταπολέμησης της Απάτης (OLAF), με δικαίωμα διενέργειας επιτόπιων ελέγχων και επιθεωρήσεων, καθώς και ελέγχων από το Ελεγκτικό Συνέδριο, κατά περίπτωση επιτόπιων.Άρθρο 6Η Επιτροπή υποβάλλει, έως τις 31 Αυγούστου εκάστου έτους, έκθεση στο Ευρωπαϊκό Κοινοβούλιο και το Συμβούλιο, που περιλαμβάνει αξιολόγηση της εφαρμογής της παρούσας απόφασης κατά το προηγούμενο έτος. Στην έκθεση παρουσιάζεται η σχέση μεταξύ των όρων πολιτικής που καθορίζονται σε μνημόνιο συμφωνίας σύμφωνα με το άρθρο 2 παράγραφος 1, των τρεχουσών οικονομικών και δημοσιονομικών επιδόσεων της Ουκρανίας, και των αποφάσεων της Επιτροπής να εκταμιεύσει τις δόσεις της συνδρομής.Άρθρο 7Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης .Βρυξέλλες, […]Για το ΣυμβούλιοJoaquin ALMUNIA Μέλος της ΕπιτροπήςΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ1. ΟΝΟΜΑΣΙΑ ΤΗΣ ΠΡΟΤΑΣΗΣ:Μακροοικονομική χρηματοδοτική συνδρομή στην Ουκρανία2. ΠΛΑΙΣΙΟ ΔΒΔ / ΠΒΔΤομέας (-είς) πολιτικής και σχετική (-ές) δραστηριότητα (-ες):Τίτλος 01 – Οικονομικές και Χρηματοδοτικές Υποθέσεις, 03 – Διεθνείς οικονομικές και χρηματοδοτικές υποθέσεις3. ΓΡΑΜΜΕΣ ΠΡΟΫΠΟΛΟΓΙΣΜΟΥ3.1. Γραμμές προϋπολογισμού (επιχειρησιακές γραμμές και συναφείς γραμμές τεχνικής και διοικητικής βοήθειας (πρώην γραμμές B.A)) περιλαμβανομένων των ονομασιών τους:01 04 0114 Τροφοδότηση του Ταμείου Εγγυήσεων3.2. Διάρκεια της δράσης και της δημοσιονομικής επίπτωσης:Οι εκταμιεύσεις θα λάβουν χώρα σε δύο δόσεις το 2010. Ωστόσο, δεν μπορούν να αποκλειστούν καθυστερήσεις που θα παρέτειναν τη δράση.3.3. Δημοσιονομικά χαρακτηριστικά:Γραμμή του προϋπολ. | Είδος δαπάνης | Νέα | Συμμετοχή ΕΖΕΣ | Συνεισφορές υποψήφιων χωρών | Τομέας δημοσιονομικών προοπτικών |01.04.01.14 | Υποχρ. | Διαχ. | ΟΧΙ | ΟΧΙ | ΟΧΙ | Αριθ. 4 |Συνδρομή με τη μορφή δανείου01 04 0114 Τροφοδότηση του Ταμείου ΕγγυήσεωνΤο Ταμείο Εγγυήσεων για τις εξωτερικές δράσεις πρέπει να τροφοδοτείται σύμφωνα με τον κανονισμό που διέπει το Ταμείο όπως τροποποιήθηκε. Σύμφωνα με τον κανονισμό αυτό, τα δάνεια δεν καλύπτουν πλέον το συνολικό ποσό κατά το χρόνο έκδοσης της απόφασης, αλλά βασίζονται στο εναπομένον ποσό στο τέλος του έτους. Το ποσό τροφοδότησης υπολογίζεται στην αρχή του έτους "ν", ως η διαφορά μεταξύ του ποσού-στόχου και της αξίας των καθαρών διαθεσίμων του Ταμείου στο τέλος του έτους "ν–1". Το εν λόγω ποσό της τροφοδότησης εισάγεται στο έτος "ν" στο προσχέδιο προϋπολογισμού του έτους "ν+1" και καταβάλλεται πραγματικά με μια πράξη στην αρχή του έτους "ν+1" από το κονδύλιο «Τροφοδότηση του Ταμείου Εγγυήσεων» (γραμμή προϋπολογισμού 01 04 01 14).Κατά συνέπεια, για τον υπολογισμό της τροφοδότησης του Ταμείου θα ληφθεί υπόψη ποσοστό 9% (45 εκατ. ευρώ κατ' ανώτατο όριο) του πραγματικά εκταμιευθέντος ποσού στο ποσό-στόχος στο τέλος του έτους "ν-1"01 04 01 04 – "Εγγύηση της Ευρωπαϊκής Κοινότητας για τα κοινοτικά δάνεια που προορίζονται για μακροοικονομική χρηματοδοτική συνδρομή σε τρίτες χώρες "Τα κονδύλια του προϋπολογισμού (με την εγγραφή "π.υ."), που αντικατοπτρίζουν την εγγύηση του προϋπολογισμού για το δάνειο (500 εκατ. ευρώ), θα ενεργοποιηθούν μόνο σε περίπτωση κατάπτωσης της εγγύησης. Δεν αναμένεται η ενεργοποίηση της εγγύησης του προϋπολογισμού.4. ΑΝΑΚΕΦΑΛΑΙΩΤΙΚΟΣ ΠΙΝΑΚΑΣ ΠΟΡΩΝ4.1. Δημοσιονομικοί πόροι4.1.1. Ανακεφαλαιωτικό των πιστώσεων ανάληψης υποχρεώσεων (ΠΑΥ) και των πιστώσεων πληρωμών (ΠΠ)Εκατ. ευρώ (3 δεκαδικά ψηφία)Είδος δαπάνης | Τμήμα αριθ. | 2009 | 2010 | Σύνολο |Επιχειρησιακές δαπάνες[8] |Πιστώσεις ανάληψης υποχρεώσεων (ΠΑΥ) | 8.1. | α | 0 | 0 |Πιστώσεις πληρωμών (ΠΠ) | β | 0 | 0 |Διοικητικές δαπάνες περιλαμβανόμενες στο ποσό αναφοράς[9] |Τεχνική και διοικητική βοήθεια (ΜΔΠ) | 8.2.4. | γ | 0 | 0 |ΣΥΝΟΛΙΚΟ ΠΟΣΟ ΑΝΑΦΟΡΑΣ |Πιστώσεις ανάληψης υποχρεώσεων | α+γ | 0 | 0 |Πιστώσεις πληρωμών | β+γ | 0 | 0 |Διοικητικές δαπάνες μη περιλαμβανόμενες στο ποσό αναφοράς[10] |Ανθρώπινοι πόροι και συναφείς δαπάνες (ΜΔΠ) | 8.2.5. | δ | 0 | 0 |Διοικητικές δαπάνες, εκτός ανθρώπινων πόρων και συναφών δαπανών, μη περιλαμβανόμενες στο ποσό αναφοράς (ΜΔΠ) | 8.2.6. | ε | 0 | 0 |Συνολικές ενδεικτικές δημοσιονομικές δαπάνες της δράσης |ΣΥΝΟΛΟ ΠΑΥ, περιλαμβανομένων των δαπανών για ανθρώπινους πόρους | α+γ+δ+ε | 0 | 0 |ΣΥΝΟΛΟ ΠΠ, περιλαμβανομένων των δαπανών για ανθρώπινους πόρους | β+γ+δ+ε | 0 | 0 |4.1.2. Συμβατότητα με το δημοσιονομικό προγραμματισμόX Η πρόταση είναι συμβατή με τον ισχύοντα δημοσιονομικό προγραμματισμό.( Η πρόταση απαιτεί τον επαναπρογραμματισμό του σχετικού τομέα των δημοσιονομικών προοπτικών.( Η πρόταση ενδέχεται να απαιτήσει την εφαρμογή των διατάξεων της Διοργανικής Συμφωνίας[11] (δηλ. σχετικά με το μέσο ευελιξίας ή με την αναθεώρηση των δημοσιονομικών προοπτικών).4.1.3. Δημοσιονομική επίπτωση στα έσοδαX Η πρόταση δεν έχει δημοσιονομική επίπτωση στα έσοδα( Η πρόταση έχει δημοσιονομική επίπτωση – η επίπτωση στα έσοδα είναι η ακόλουθη:4.2. Ανθρώπινοι πόροι (FTE=ΙΠΑ) (περιλαμβανομένων των μονίμων υπαλλήλων και του έκτακτου και εξωτερικού προσωπικού) – βλέπε λεπτομέρειες στο σημείο 8.2.1.Ετήσιες ανάγκες | 2009 | 2010 |Σύνολο ανθρώπινων πόρων | 1/3 | 1/3 |5. ΧΑΡΑΚΤΗΡΙΣΤΙΚΑ ΚΑΙ ΣΤΟΧΟΙ5.1. Ανάγκες που πρέπει να καλυφθούν βραχυπρόθεσμα ή μακροπρόθεσμαΗ οικονομία της Ουκρανίας επλήγη σοβαρά από την παγκόσμια οικονομική και χρηματοπιστωτική κρίση. Η οικονομική ανάπτυξη άρχισε να επιβραδύνεται το δεύτερο εξάμηνο του 2008 και η παραγωγή αναμένεται να συρρικνωθεί κατά 14% το 2009. Παρά τη μείωση του ελλείμματος του ισοζυγίου τρεχουσών συναλλαγών, οι συνολικές ανάγκες εξωτερικής χρηματοδότησης παραμένουν υψηλές λόγω αύξησης των βραχυπρόθεσμων υποχρεώσεων αποπληρωμής του χρέους. Μόνο για το έτος 2009, το Διεθνές Νομισματικό Ταμείο προσδιόρισε το εναπομένον έλλειμμα εξωτερικής χρηματοδότησης σε 2,8 δισ. USD. Για το 2010 αναμένονται χαμηλότερες μεν αλλά εξίσου σημαντικές ανάγκες εξωτερικής χρηματοδότησης. Η Ευρωπαϊκή Κοινότητα αναμένεται να καλύψει μέρος των υπολειπόμενων αυτών αναγκών εξωτερικής χρηματοδότησης.5.2. Προστιθέμενη αξία της κοινοτικής συμμετοχής, συνεκτικότητα της πρότασης με άλλα χρηματοδοτικά μέσα και πιθανή συνέργειαΗ κοινοτική χρηματοδοτική στήριξη αντικατοπτρίζει τη στρατηγική σημασία της Ουκρανίας στην Ευρωπαϊκή Πολιτική Γειτονίας. Η μακροοικονομική χρηματοδοτική συνδρομή αποτελεί κατάλληλο μέσο για τη συμπλήρωση της υφιστάμενης συνδρομής της Κοινότητας και συμβάλλει σε ένα πλήρως χρηματοδοτούμενο και υποστηριζόμενο από το ΔΝΤ πρόγραμμα οικονομικής σταθεροποίησης. Ως εκ τούτου, μπορούν να προκύψουν σημαντικές συνέργειες όσον αφορά τον αντίκτυπό της στην οικονομική μεταρρύθμιση και σταθεροποίηση.5.3. Στόχοι, αναμενόμενα αποτελέσματα και συναφείς δείκτες της πρότασης στο πλαίσιο της ΔΒΔ (διαχείρισης βάσει δραστηριοτήτων)Στο πλαίσιο της δραστηριότητας «Διεθνείς οικονομικές και χρηματοδοτικές υποθέσεις» της Γενικής Διεύθυνσης Οικονομικών και Χρηματοδοτικών Υποθέσεων, ο στόχος «παροχή μακροοικονομικής συνδρομής σε τρίτες χώρες για την επίλυση κρίσιμων προβλημάτων στο ισοζύγιο πληρωμών τους και την αποκατάσταση της διατηρησιμότητας του εξωτερικού τους χρέους» συνδέεται με τον γενικό στόχο «προαγωγή της ευημερίας πέρα από την ΕΕ».Οι συναφείς δείκτες είναι το «ισοζύγιο τρεχουσών συναλλαγών ως ποσοστό του ΑΕΠ» (αναμενόμενο αποτέλεσμα: Βελτίωση), το «εξωτερικό χρέος ως ποσοστό του ΑΕΠ» (αναμενόμενο αποτέλεσμα: μείωση) και τα «επίσημα αποθεματικά σε μήνες εισαγωγών αγαθών και υπηρεσιών» «αναμενόμενο αποτέλεσμα: σταθεροποίηση ή αύξηση).5.4. Μέθοδος υλοποίησης (ενδεικτική)X Κεντρική διαχείρισηX απευθείας από την Επιτροπή( έμμεσα με ανάθεση σε:( εκτελεστικούς οργανισμούς( οργανισμούς που έχουν συσταθεί από τις Κοινότητες σύμφωνα με το άρθρο 185 του δημοσιονομικού κανονισμού( εθνικούς δημόσιους οργανισμούς/οργανισμούς με αποστολή δημόσιας υπηρεσίας( Επιμερισμένη ή αποκεντρωμένη διαχείριση( με τα κράτη μέλη( με τρίτες χώρες( Από κοινού διαχείριση με διεθνείς οργανισμούς (διευκρινίστε)Παρατηρήσεις:6. ΠΑΡΑΚΟΛΟΥΘΗΣΗ ΚΑΙ ΑΞΙΟΛΟΓΗΣΗ6.1. Σύστημα παρακολούθησηςΟι υπηρεσίες της Επιτροπής θα παρακολουθούν την υλοποίηση της δράσης βάσει των μέτρων μακροοικονομικής και διαρθρωτικής πολιτικής που θα συμφωνηθούν με τις αρχές της Ουκρανίας σε μνημόνιο συμφωνίας. Οι αρχές της χώρας θα πρέπει να υποβάλλουν σε τακτική βάση έκθεση προς τις υπηρεσίες της Επιτροπής σχετικά με τα εν λόγω μέτρα. Η Αντιπροσωπεία της Ευρωπαϊκής Επιτροπής στο Κίεβο θα υποβάλλει επίσης τακτικές αναφορές για θέματα που συνδέονται με την παρακολούθηση της συνδρομής. Οι υπηρεσίες της Επιτροπής θα έχουν στενή συνεργασία με το ΔΝΤ και την Παγκόσμια Τράπεζα προκειμένου να επωφεληθούν από την εμπειρογνωμοσύνη τους.6.2. Αξιολόγηση6.2.1. Εκ των προτέρων αξιολόγησηΠραγματοποιήθηκε εκ των προτέρων αξιολόγηση από τις υπηρεσίες της Επιτροπής (από τη διοικητική μονάδα D3 της Γενικής Διεύθυνσης Οικονομικών και Χρηματοδοτικών Υποθέσεων).6.2.2. Μέτρα που λήφθηκαν μετά από ενδιάμεση / εκ των υστέρων αξιολόγηση (διδάγματα από ανάλογες εμπειρίες στο παρελθόν)Από το 2004 διενεργήθηκαν συνολικά εννέα εκ των υστέρων αξιολογήσεις δράσεων μακροοικονομικής χρηματοδοτικής συνδρομής, συμπεριλαμβανομένων δύο στα νέα ανεξάρτητα κράτη της πρώην Σοβιετικής Ένωσης (Αρμενία, Τατζικιστάν). Από τις αξιολογήσεις που έχουν διενεργηθεί μέχρι τώρα προκύπτει ότι οι δράσεις ΜΧΣ όντως συμβάλλουν, αν και ορισμένες φορές σε μέτριο βαθμό και με έμμεσο τρόπο, στη βελτίωση της διατηρησιμότητας της εξωτερικής θέσης, στη μακροοικονομική σταθερότητα και στην επίτευξη διαρθρωτικών μεταρρυθμίσεων στην αποδέκτρια χώρα. Στις περισσότερες περιπτώσεις, οι πράξεις ΜΧΣ είχαν θετικό αντίκτυπο στο ισοζύγιο πληρωμών της αποδέκτριας χώρας και συνέβαλαν στη χαλάρωση των δημοσιονομικών περιορισμών. Συνέβαλαν επίσης σε ελαφρά άνοδο της οικονομικής ανάπτυξης.6.2.3. Όροι και συχνότητα των μελλοντικών αξιολογήσεωνΠροβλέπεται ανεξάρτητη εκ των υστέρων αξιολόγηση της συνδρομής στην Ουκρανία από εξωτερικούς συμβούλους, στο πλαίσιο του πολυετούς προγράμματος αξιολόγησης της Γενικής Διεύθυνσης Οικονομικών και Χρηματοδοτικών Υποθέσεων.7. Μέτρα για την καταπολέμηση της απάτηςΟι υπηρεσίες της Επιτροπής έχουν θέσει σε εφαρμογή ένα διαρκές πρόγραμμα επιχειρησιακών αξιολογήσεων των χρηματοοικονομικών κυκλωμάτων και διοικητικών διαδικασιών σε όλες τις τρίτες χώρες στις οποίες χορηγείται μακροοικονομική χρηματοδοτική συνδρομή της Κοινότητας, ώστε να πληρούνται οι απαιτήσεις του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων.Δεν έχει πραγματοποιηθεί ακόμα επιχειρησιακή αξιολόγηση για την Ουκρανία, πλην όμως δημοσιεύθηκε, το Μάρτιο 2007, μελέτη της Παγκόσμιας Τράπεζας σχετικά με τη διαχείριση των δημοσίων οικονομικών. Η πρώτη επιχειρησιακή αξιολόγηση θα ανατεθεί προσεχώς από την Ευρωπαϊκή Επιτροπή. Τα αποτελέσματά της θα χρησιμοποιηθούν για τον καθορισμό των συγκεκριμένων μέτρων πολιτικής από τα οποία πρέπει να εξαρτηθεί η εκταμίευση της συνδρομής, με σκοπό την ενίσχυση της αποτελεσματικότητας, της διαφάνειας και της αξιοπιστίας των συστημάτων διαχείρισης των δημοσίων οικονομικών στην Ουκρανία.Η προτεινόμενη νομική βάση για την μακροοικονομική χρηματοδοτική συνδρομή προς την Ουκρανία περιλαμβάνει διάταξη σχετικά με μέτρα πρόληψης της απάτης. Τα μέτρα αυτά θα αναπτυχθούν περαιτέρω σε μνημόνιο συμφωνίας και στη συμφωνία δανειοδότησης. Προβλέπεται ότι η συνδρομή θα εξαρτάται από ορισμένους συγκεκριμένους όρους πολιτικής, ιδίως στον τομέα της διαχείρισης των δημοσίων οικονομικών, με σκοπό την ενίσχυση της αποτελεσματικότητας, της διαφάνειας και της αξιοπιστίας όσον αφορά τη χορηγούμενη συνδρομή. Η μακροοικονομική χρηματοδοτική συνδρομή υπόκειται στις διαδικασίες εξακρίβωσης και ελέγχου υπό την ευθύνη της Επιτροπής, συμπεριλαμβανομένης της Ευρωπαϊκής Υπηρεσίας Καταπολέμησης της Απάτης (OLAF), και του Ελεγκτικού Συνεδρίου.8. ΛΕΠΤΟΜΕΡΗΣ ΠΙΝΑΚΑΣ ΠΟΡΩΝ8.1. Στόχοι της πρότασης από πλευράς δημοσιονομικού κόστουςΠιστώσεις ανάληψης υποχρεώσεων σε εκατ. ευρώ (3 δεκαδικά ψηφία)Έτος 2009 | Έτος ν+1 | Έτος ν+2 | Έτος ν+3 | Έτος ν+4 | Έτος ν+5 |Μόνιμοι ή έκτακτοι υπάλληλοι[12] (XX 01 01) | A*/AD | 1/3 | 1/3 |B*, C*/AST |Προσωπικό που χρηματοδοτείται[13] από το άρθρο XX 01 02 |Λοιπό προσωπικό[14] που χρηματοδοτείται από το άρθρο XX 01 04/05 |ΣΥΝΟΛΟ | 1/3 | 1/3 |8.2.2. Περιγραφή των καθηκόντων που απορρέουν από τη δράσηΜεταξύ άλλων, εκπόνηση/διαπραγμάτευση μνημονίων συμφωνιών και συμφωνιών επιχορήγησης, επαφές με αρχές και Διεθνείς Χρηματοδοτικούς Οργανισμούς, παρακολούθηση οικονομικών και διαρθρωτικών πολιτικών της δικαιούχου χώρας, διενέργεια αποστολών ελέγχου και σύνταξη εκθέσεων για το προσωπικό της Επιτροπής, προετοιμασία των διαδικασιών της Επιτροπής σχετικά με τη διαχείριση της συνδρομής.8.2.3. Πηγές ανθρώπινων πόρων (κανονισμός υπηρεσιακής κατάστασης)X Θέσεις που έχουν διατεθεί για τη διαχείριση του προγράμματος και πρέπει να αντικατασταθούν ή να παραταθούν( Θέσεις που έχουν διατεθεί εκ των προτέρων στο πλαίσιο της διαδικασίας ΕΣΠ/ΠΣΠ (Ετήσιας Στρατηγικής Πολιτικής/Προσχεδίου Προϋπολογισμού) για το έτος n( Θέσεις που θα ζητηθούν στο πλαίσιο της επόμενης διαδικασίας ΕΣΠ/ΠΣΠ( Θέσεις προς αναδιάταξη με χρησιμοποίηση υφιστάμενων πόρων στη σχετική υπηρεσία (εσωτερική αναδιάταξη)( Θέσεις που απαιτούνται για το έτος ν αλλά δεν προβλέπονται στο πλαίσιο της διαδικασίας ΕΣΠ/ΠΣΠ του σχετικού οικονομικού έτους8.2.4. Άλλες διοικητικές δαπάνες περιλαμβανόμενες στο ποσό αναφοράς (XX 01 04/05 – Δαπάνες διοικητικής διαχείρισης)Εκατ. ευρώ (3 δεκαδικά ψηφία)Γραμμή προϋπολογισμού 01 03 02: Μακροοικονομική χρηματοδοτική συνδρομή | Έτος ν | Έτος ν+1 | Έτος ν+2 | Έτος ν+3 | Έτος ν+4 | Έτος ν+5 και επόμενα | ΣΥΝΟΛΟ |Άλλη τεχνική ή διοικητική βοήθεια |- εσωτερική (intra muros) |- εξωτερική (extra muros) 1) Επιχειρησιακή αξιολόγηση 2) Εκ των υστέρων αξιολόγηση | 0,050 | 0,250 |Σύνολο τεχνικής και διοικητικής βοήθειας | 0,050 | 0,250 |8.2.5. Δημοσιονομικές δαπάνες για ανθρώπινους πόρους και συναφείς δαπάνες που δεν περιλαμβάνονται στο ποσό αναφοράςΕκατ. ευρώ (3 δεκαδικά ψηφία)Κατηγορία ανθρώπινων πόρων | Έτος n | Έτος ν+1 | Έτος ν+2 | Έτος ν+3 | Έτος ν+4 | Έτος ν+5 και επόμενα |Μόνιμοι και έκτακτοι υπάλληλοι (XX 01 01) | 0,030 | 0,030 |Προσωπικό που χρηματοδοτείται από το άρθρο XX 01 02 (επικουρικοί υπάλληλοι, END(=ΑΕΕ), συμβασιούχοι υπάλληλοι, κλπ.) (να αναφερθεί η γραμμή του προϋπολογισμού) |Συνολικές δαπάνες για ανθρώπινους πόρους και συναφείς δαπάνες (ΜΗ περιλαμβανόμενες στο ποσό αναφοράς) | 0,030 | 0,030 |Υπολογισμός – Μόνιμοι και έκτακτοι υπάλληλοι |Να γίνει παραπομπή στο σημείο 8.2.1, κατά περίπτωση |ΔΕΝ ΕΦΑΡΜΟΖΕΤΑΙ |Υπολογισμός – Προσωπικό που χρηματοδοτείται από το άρθρο XX 01 02 |Να γίνει παραπομπή στο σημείο 8.2.1, κατά περίπτωση |ΔΕΝ ΕΦΑΡΜΟΖΕΤΑΙ |8.2.6. Άλλες διοικητικές δαπάνες που δεν περιλαμβάνονται στο ποσό αναφοράς Εκατ. ευρώ (3 δεκαδικά ψηφία) |Έτος 2009 | Έτος ν+1 | Έτος ν+2 | Έτος ν+3 | Έτος ν+4 | Έτος ν+5 και επόμενα | ΣΥΝΟΛΟ |XX 01 02 11 01 – Αποστολές | 0,020 | 0,010 | 0,030 |XX 01 02 11 02 – Συνεδριάσεις και διασκέψεις |XX 01 02 11 03 – Επιτροπές[16] |XX 01 02 11 04 – Μελέτες και παροχή συμβουλών |XX 01 02 11 05 – Συστήματα πληροφοριών |2 Σύνολο άλλων δαπανών διαχείρισης (XX 01 02 11) |3 Άλλες δαπάνες διοικητικής φύσης (να προσδιοριστούν και να αναφερθεί η σχετική γραμμή του προϋπολογισμού) |Σύνολο διοικητικών δαπανών εκτός των ανθρώπινων πόρων και των συναφών δαπανών (που ΔΕΝ περιλαμβάνονται στο ποσό αναφοράς) | 0,020 | 0,010 | 0,030 |Υπολογισμός – Άλλες διοικητικές δαπάνες μη περιλαμβανόμενες στο ποσό αναφοράς |Τρεις αποστολές προσωπικού για ένα/δύο άτομα |[1] Απόφαση 2002/639/ΕΚ του Συμβουλίου της 12ης Ιουλίου 2002, ΕΕ L 209 6.8. 2002, σ. 22.[2] Άρθρο 5 του κανονισμού (ΕΚ, Ευρατόμ) αριθ. 480/2009 του Συμβουλίου, της 25ης Μαΐου 2009, για την ίδρυση Ταμείου εγγυήσεων για τις εξωτερικές δράσεις (Κωδικοποιημένη έκδοση) Η τροφοδότηση προέρχεται από το κονδύλι «τροφοδότηση του ταμείου εγγυήσεων» (γραμμή προϋπολογισμού 01 04 01 14).[3] ΕΕ C […] της […], σ. […].[4] ΕΕ C […] της […], σ. […].[5] ΕΕ L 209 της 6.8. 2002, σ. 22.[6] ΕΕ L 248 της 16.9.2002 σ. 1.[7] Κανονισμός (ΕΚ, Ευρατόμ) αριθ. 2342/2002 του Συμβουλίου, ΕΕ L 357 της 31.12.2002, σ. 1.[8] Δαπάνες εκτός Κεφαλαίου xx 01 του σχετικού Τίτλου xx.[9] Δαπάνες του άρθρου xx 01 04 του Τίτλου xx.[10] Δαπάνες Κεφαλαίου xx 01 εκτός των δαπανών των άρθρων xx 01 04 ή xx 01 05.[11] Βλ. σημεία 19 και 24 της διοργανικής συμφωνίας.[12] Οι δαπάνες του οποίου ΔΕΝ καλύπτονται από το ποσό αναφοράς.[13] Οι δαπάνες του οποίου ΔΕΝ καλύπτονται από το ποσό αναφοράς.[14] Οι δαπάνες του οποίου περιλαμβάνονται στο ποσό αναφοράς.[15] Να γίνει παραπομπή στο νομοθετικό δημοσιονομικό δελτίο που αφορά ειδικά τον (τους) εν λόγω εκτελεστικό (-ούς) οργανισμό (-ούς).[16] Προσδιορίστε τον τύπο επιτροπής και την ομάδα στην οποία ανήκει.